Lolland-Falsters Stifts-Tidende, 1841-01-05
Naar det i et af Jnseraterne hedder, at man har spurgt flere oplyste Mænd og Raad i denne høist vigtige Sag, da tvivle vi hverken herom, eller om at disse Mænd have givet Raadene efter bedste Evne, men vi ville erindre alle og enhver om, at for Tiden hersker der megen Meningsforskjellighed i politisk Henseende, og at denne ikke undlader at gjøre sig gjældende hos Raadgiverne, og man bør derfor med megen Varsomhed lytte til de Raad, der gives, naar Vedkommende ikke tillige aabenhiertig erklærer hvilke politiske Anskuelser han nærer. Vi for vort Vedkommende tilstaae aabenhiertig, at høre til dem, der ansee Danmarks Fremtid bedst betrygget ved statsretlige Garantier, og overlade nu til Vælgerne vel at prøve hvad vi have sagt, og derefter handle, men forinden vi forlade denne Gjenstand, maae vi endnu minde enhver vælger om, at har Loven givet ham den betydningsfulde Ret at vælge, da har han og den Pligt mod enhver af hans Medborgere, at udøve denne Ret med den storste Samvittighedsfuldhed, og derfor ikke undlade at møde ved Valghandlingen, og der vel mindes, at de mange tusinde af hans Medborgere, der ikke have denne Ret ville fordre Regnskab for hvorledes denne Pligt opfyldes. J Lollands-Falsters Stiftstidende 9 1341840 har nogle vælgere i Falsters Sønderherred tilraadet deres Medvælgere frem for Alt at vælge en Deputeret af vor egen Stand. Jngen skulde være mere villige til at følge dette Raad end vi, naar de ærede Raadgivere kunde opstille en Candidat af vor egen Midte, som paa en nogenlunde fyldestgjørende Maade kunde optræde som vor Repræsentant i det danske Folkeraad. Vel have vi hørt, at nogle af vore Medvælgere skulle have deres Øine henvendte paa Sognefoged, Domd. P. Olsen og Sognefoged C. Rasmussen, og troe i en af disse at træffe den rette Mand. Men vi maatte meget feile i vort Omdømme og disse hæderlige Mænd, dersom vi tiltroede dem saa megen Selvtillid, at de ville modtage et paa dem muligt faldende Valg. Nei vi antage meget mere, at disse 2de agtværdige Mænd ville ved at nedstige i deres eget Jndre, eller med andre Ord, ved at ransage dem selv, komme til den Overbeviisning, hver især, at de i Egenskab som Deputerede ikke ville kunne fyldestgjøre de Fordringer, som ikke alene deres vælgere, men hele Folket har til sine udvalgte Mænd. Vi ville til Slutning, skjøndt vi ansee det næsten for overflødigt, tillade os at henlede disse Mænds Opmærksomhed paa, hvilket ansvarsfuldt Kald de paatage dem ved at modtage Valget; vi ville stille dem for Øiet, at det er ikke alene deres Samtidige, der ville kræve dem til Regnskab for deres Færd og Forhold, nei de kommende Slægter forbeholde dem den samme Ret. Men idet vi da saaledes antage, at de ovenfor nævnte hæderlige Mænd ikke ville svigte de gode Tanker, vi nære om deres Beskedenhed, ved at modtage det muligen paa en af dem faldende Valg, saa bliver det nødvendigt for vælgerne at see dem om en Deputeret i et andet Valgdistrict. Vi ville kun herom gjentage hvad der for nogen Tid siden blev os foreslaaet, nemlig: at vælge Hr. Kammerraad Drewsen. Denne Mand, som forlængst har godtgjort, at han er Bondestandens sande Ven, tilraade vi ubetinget vore Medvælgere at vælge til vor Repræsentant i den forestaaende Stænderforsamling, og som Suppleant Professor Bang. Nogle Vælgere.